طالبان یاکه داعش نینگ اورته آسیا نی اشغال ایتیشی نینگ ممکن ایکن لیگی بیلدیریلدی. روسیه استخبارات تشکیلاتی طالبان یاکه داعش نینگ اورته آسیا نی اشغال ایتیشی نینگ ممکن ایکن لیگی نی معلوم قیلدی. طالبان نینگ چیگره لری گه یقین ایکن لیگی سببلی حاضرگی کونده روسیه اینگ کوپ تاجکستان, ترکمنستان و اوزبیکستان خصوصیده باش قاترماقده. عینی دمده طالباندن تشقری, ترور تشکیلاتی داعش گه قوشیلگن ایریم اوزبیکستان اسلامی حرکتی نینگ اعضا لری نینگ هم افغانستانده فعالیت آلیب باریتگن لیگی کورینماقده. بوندن تشقری اوزبیکستان اسلامی حرکتی نینگ میلادی ۲۰۱۴ نچی ییلیده اویشتریلگن و کمیده ۳۶ کیشی نینگ جان بیریشی گه سبب بولگن پاکستان نینگ کراچی شهریده گی قونلغه گه قره تیلگن هجوم بوییچه هم رول اوینه گن لیگی بیلدیریلماقده. روسیه جمهوررئیسی ولادیمیر پوتین, مشترک المنافع دولت لر نینگ اکتوبر آیی نینگ ۱۶ نچی کونیده بولیب اوتگن ییغیلیشی جریانیده بیرگن بیاناتلریده, افغانستانده گی وضعیت نینگ یمان ایکن لیگی نی بیلدیررایکن, چیگره لرده گی وضعیت نینگ یقیندن تعقیب ایتیلیشی کیره ک ایکن لیگی نی معلوم قیلگن ایدی.
حادثه پایتخت تاشکینت ده یوزبیرگن
